محمد نعیم کاموی

مولانا محمد نعیم کاموی بہت بڑے عالم فاضل، مدرس،فقیہ اورسلسلہ چشتیہ قادریہ سہروردیہ کے عظیم بزرگ ہیں۔
 نسبت کاموی 
مولانا محمد نعیم کاموی گلیم پور جو توابع کامہ مہمند سے تعلق رکھتے ہیں اسی وجہ سے کاموی نسبت رکھتے ہیں یہ علاقہ مہمندمیں موجود ہے۔
اسے محمود کامہ سے پکارا جاتا ہے یہ مضافات جلال آباد صوبہ ننگر ہار افغانستان میں ہے یہ دریائے کنڑکے کنارے واقع ہے
 ولادت 
محمد نعیم کاموی کی ولادت 13 رجب المرجب بروز جمعرات 1029ھ بمطابق 14 جون 1620ء میں ہوئی۔ خاندانی طور پر سادات علوی سے تعلق رکھتے تھے
 حصول علم 
آپ نے مروجہ ظاہری علوم فارسی ،عربی ،صرف ،نحو ،منطق ، فقہ اور قرآن و حدیث کی تعلیم کابل، جلال آباد اور پشاور کے علما سے حاصل کی
 بیعت و خلات 
جب محمد نعیم کاموی کی عمر 40 سال ہوئی تو 1069ھ کو شیخ مامون یوسفزئی شیخ مامون شاہ منصوری سے بیعت کی اور خرقہ خلافت بھی عطا ہوا۔ اس کے علاوہ سید عبد اللہ الحسینی المعروف حاجی بہادر کوہاٹی اور شیخ سعدی بلخاری لاہوری سے بھی خلافت حاصل تھی ۔
 خلفاء 
آپ کے خلفاء میں شیخ محمد شاہ الحسین السدھومی ، شیخ جنید بشاوری ،شیخ حامد لاہوریاور سید عبد الحلیم اثر افغانی مشہور ہیں۔
 وفات 
محمد نعیم کاموی کی وفات 12 جمادی الثانی بروز جمعرات 1121ھ بمطابق 19 اگست 1709ء میں ہوئی اور ان کا مزار کامہ پہاڑ کے دامن میں واقع ہے جو مرجع عوام و خواص ہے۔تاریخ اولیاء،ابو الاسفارعلی محمد بلخی،صفحہ251 ،نورانی کتب خانہ قصہ خوانی بازار پشاور

 حوالہ جات 

زمرہ:چشتی شخصیات
زمرہ:1620ء کی پیدائشیں
زمرہ:1709ء کی وفیات
زمرہ:سہروردی صوفیا